هما مين واحنا مين

هما مين و احنا مين اغنيه مصريه تأليف احمد فؤاد نجم و تلحين و غنا الشيخ امام

250px|left|احمد فؤاد نجم


 كلمات 
هما مين واحنا مين

هما الأمرا و السلاطين

هما المال و الحكم معاهم

و احنا الفقرا المحكومين

حزر فزر شغل مخك

شوف مين فينا بيحكم مين

.....

احنا مين و هما مين

احنا الفعلا البنايين

احنا السنه و احنا الفرض

احنا الناس

بالطول و العرض

من عافيتنا تقوم الارض

و عرقنا يخضر بساتين

حزر فزر شغل مخك

شوف مين فينا بيخدم مين

....

هما مين و احنا مين

هما الامرا و السلاطين

هما الڤيلا و العربيه

و النساوين المتنقيه

حيوانات استهلاكيه

شغلتهم حشو المصارين

حزر فزر شغل مخك

شوف مينا فين بياكل مين

.....

احنا مين و هما مين

احنا قرنفل علا ياسمين

احنا الحرب حطبها و نارها

و احنا الجيش اللى يحررها

واحنا الشهدا ف كل مدارها

منكسرين او منتصرين

حزر فزر شغل مخك

شوف مين فينا بيقتل مين

.....

هما مين و احنا مين

هما الامرا و السلاطين

هما مناظر بالمزيكه

زيكه زيكه زيكه زيكه

و الزفه و شغل البولوتيكه

تيكه تيكه تيكه تيكه

و دماغهم طبعن استيكه

بس البركه فى النياشين

حزر فزر شغل مخك

شوف مين فينا بيخدع مين

.....

هما مين و احنا مين

هما الامرا و السلاطين

هما بيلبسو آخر موضه

واحنا بنسكن سبعه ف اوضه

هما بياكلو حمام و فراخ

و احنا الفول دوخنا و داخ

هما بيمشو بطيارات

و احنا نموت ف الاوتوبيسات

هما حياتهم بمبى جميله

هما فصيله و احنا فصيله

حادى يا بادى يا عبد الهادى

ياللى عليك قصد الغنوه دى

لما الشعب يقوم و ينادى

يا احنا يا هما فى الدنيا دى

حزر فزر شغل مخك

شوف مين فينا هيغلب مين

لينكات برانيه
 يوتيوب
https://m.youtube.com/watch?v=OhXWCiPoQ9I
مصادر

تصنيف:اغانى باللغه المصريه
تصنيف:كلمات اغانى